CELEX: 32021D0650
Language: fi
Date: 2021-04-19 00:00:00
Title: Neuvoston päätös (EU) 2021/650, annettu 19 päivänä huhtikuuta 2021, kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Amerikan yhdysvaltojen välillä tullitariffeja ja kauppaa koskevan vuoden 1994 yleissopimuksen (GATT) XXVIII artiklan nojalla kirjeenvaihtona tehdyn sopimuksen allekirjoittamisesta unionin puolesta

21.4.2021   
               
               
                  FI
               
               
                  Euroopan unionin virallinen lehti
               
               
                  L 135/2
               
            
         NEUVOSTON PÄÄTÖS (EU) 2021/650,
         annettu 19 päivänä huhtikuuta 2021,
         kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Amerikan yhdysvaltojen välillä tullitariffeja ja kauppaa koskevan vuoden 1994 yleissopimuksen (GATT) XXVIII artiklan nojalla kirjeenvaihtona tehdyn sopimuksen allekirjoittamisesta unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvosto valtuutti 15 päivänä kesäkuuta 2018 komission aloittamaan tullitariffeja ja kauppaa koskevan vuoden 1994 yleissopimuksen (GATT) XXVIII artiklan nojalla neuvottelut Amerikan yhdysvaltojen kanssa EU:n luetteloon CLXXV sisältyvien tariffikiintiöiden jakamisesta Yhdistyneen kuningaskunnan unionista eroamisen vuoksi.
                  
               
                     (2)
                  
                  
                     Amerikan yhdysvaltojen kanssa käydyt neuvottelut on saatu päätökseen, ja Euroopan unionin ja Amerikan yhdysvaltojen välillä tullitariffeja ja kauppaa koskevan vuoden 1994 yleissopimuksen (GATT) XXVIII artiklan nojalla kirjeenvaihtona tehty sopimus kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamisesta Yhdistyneen kuningaskunnan Euroopan unionista eroamisen vuoksi, jäljempänä ’sopimus’, parafoitiin 5 päivänä maaliskuuta 2021.
                  
               
                     (3)
                  
                  
                     Sopimus olisi allekirjoitettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa unionin puolesta Euroopan unionin ja Amerikan yhdysvaltojen välillä tullitariffeja ja kauppaa koskevan vuoden 1994 yleissopimuksen (GATT) XXVIII artiklan nojalla kirjeenvaihtona tehty sopimus kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamisesta Yhdistyneen kuningaskunnan Euroopan unionista eroamisen vuoksi sillä varauksella, että mainitun sopimuksen tekeminen saatetaan päätökseen (1).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 19 päivänä huhtikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Sopimuksen teksti julkaistaan yhdessä sen tekemistä koskevan päätöksen kanssa.